Fredag eftermiddag steg lydniveauet på Julemærkehjemmet Hobro betragteligt, da 200 motorcykler trillede op foran bygningen. På plænen var allerede samlet flere hundrede mennesker til julemærkehjemmets åbent hus-arrangement, og motorcyklerne var da også en forventet del af dagen. De havde taget turen fra Mariager som en afslutning på MC Julemærketuren, hvor flere motorcykelklubber i Danmark har deltaget for at samle ind til julemærkehjemmene. Inden motorcyklernes ankomst var der på Julemærkehjemmet Hobro også blevet afsløret to ny kunstværker doneret af Klaus Jensen fra Hjallerup og Palle Mørk fra Brønderslev. De havde givet henholdsvis en jernkugle og en stenskulptur formet som en bamse. Begge kunstværker havde været med på messen Tidens Kunst i februar i Aars, hvor messen ved den lejlighed donerede donerede et beløb til Julemærkehjemmet.

Referat:
Fredag eftermiddag samledes tidligere og nuværende elever på Julemærkehjemmet Hobro til åbent hus, hvor der blev doneret penge og kunst.